stanford-oval/wikipedia huggingface dataset:
Jukka Vähä-Vahe

Miesten 1500 metrin juoksun C-erä Paavo Nurmen kisoissa 1987. Jukka Vähä-Vahe juoksussa yhdeksäntenä radan sisäreunassa.
Yrjö Jukka Vähä-Vahe (s. 12. helmikuuta 1965 Turku) on aktiiviuransa lopettanut suomalainen kestävyysjuoksija. Hän edusti koko kilpailu-uransa ajan Maarian Mahtia. Aikuisten SM-kisoista Vähä-Vahe saavutti kaikkiaan seitsemän mitalia. Maratonilla hän saavutti kaksi hopeaa vuosina 1996 ja 1998, puolimaratonilla hopeaa vuonna 1997 sekä 20 kilometrin tiejuoksussa kolme hopeaa vuosina 1990, 1993 ja 1995 sekä pronssia vuonna 1992.
Kansainvälisissä kilpailuissa Vähä-Vahe on edustanut Suomea kahteen otteeseen. Vuonna 1994 Helsingissä järjestetyissä EM-kisoissa hän oli maratonilla sijalla 47. ja vuonna 1993 puolimaratonin MM-kisoissa sijalla 79.
Virallisissa kilpailuissa Vähä-Vahe ei ole esiintynyt vuoden 2001 jälkeen.
Joe Henderson

| Joe Henderson |
| --- | --- |

Henkilötiedot
Syntynyt: 24. huhtikuuta 1937
Kuollut: 30. kesäkuuta 2001 (64 vuotta)
Muusikko
Aktiivisena:  1960 – 1997
Tyylilajit:  jazz
Soittimet:  tenorisaksofoni
Levy-yhtiöt:  Milestone, Blue Note, Verve Records
Aiheesta muualla
www.joehendersonsax.com
  [ Muokkaa Wikidatassa ] [ ohje ]  
Joe Henderson (24. huhtikuuta 1937 - 30. kesäkuuta 2001) oli yhdysvaltalainen jazz-saksofonisti.
Henderson vaikutti nuorena Detroitin 1950-luvun jazzpiireissä. Kahden vuoden armeijassa vietetyn ajan jälkeen (1960-1962) hän muutti New Yorkiin, jossa häntä opasti musiikissa Kenny Dorham. Henderson liittyi Horace Silverin yhtyeeseen. Lähdettyään yhtyeestä vuonna 1966, hän jatkoi työskentelyä freelancena ja johti myös Kenny Dorhamin ohella big bandiä. Hän soitti useissa Blue Noten 1960-luvun levytyksissä. Hän kuoli vuonna 2001 kärsittyään pitkällisestä keuhkolaajentumasta.
Valikoitu diskografia

Page One (Blue Note 1963)
Our Thing (Blue Note 1963)
In 'n Out (Blue Note 1964)
Inner Urge (Blue Note 1964)
Mode for Joe (Blue Note 1966)
The Kicker (Milestone 1967)
Tetragon (Milestone 1967)
Four (Verve 1968)
Straight, No Chaser (Verve 1968)
Power to the People (Milestone 1969)
Joe Henderson in Japan (Milestone 1971)
The Elements (Milestone 1973)
Canyon Lady (Milestone 1973)
Multiple (Milestone 1973)
Relaxin' at Camarillo, (Contemporary 1979)
The State of the Tenor Live at the Village Vanguard (Blue Note 1985)
SKYDANCE : Joe Henderson w/ Jon Ballantyne Trio :, (Justin Time 1989)
Lush Life: The Music of Billy Strayhorn (Verve 1991)
So Near, So Far (Musings for Miles), (Verve 1992)
Double Rainbow: The Music of Antonio Carlos Jobim, (Verve 1994)
Wordfast

| Wordfast |
| --- | --- |

Kehittäjä:  Yves Champollion
Kehityshistoria
Vakaa versio:  Wordfast Classic v.6.45  Wordfast Pro 3 v.4.8  Wordfast Pro 4 v.8.2  Wordfast Anywhere v.4.10.5
Tiedot
Ohjelmistotyyppi:  Tietokoneavusteinen kääntäminen
Alusta:  Wordfast Pro 3 Windows XP tai uudempi  Mac OSX 10.5 tai uudempi Java-tuella Wordfast Pro 4 Windows 7 tai uudempi  Mac OSX 10.9 tai uudempi Java-tuella Wordfast Classic Microsoft Word 97 tai uudempi Wordfast Server Windows 2000 tai uudempi Wordfast Anywhere nykyaikainen verkkoselain
Lisenssi:  Kaupallinen ohjelmisto
Aiheesta muualla
Verkkosivusto
Nimellä Wordfast viitataan kaikkiin Wordfast LLC:n kehittämiin käännösmuistiohjelmistoihin. Alkuperäinen Wordfast-ohjelmisto, joka tunnetaan nykyään nimellä Wordfast Classic, kehitettiin vuonna 1999 tunnetun käännösmuistiohjelmiston SDL Tradosin edullisemmaksi vastineeksi. Nykyiset Wordfast-ohjelmistot toimivat useilla alustoilla, mutta ne käyttävät laajalti yhteensopivia käännösmuistiformaatteja ja niiden toimintatavat ovat yleensä keskenään samankaltaisia. Wordfast-ohjelmistot ovat erityisesti freelance-kääntäjien suosiossa, mutta osa ohjelmistoista soveltuu myös yrityskäyttöön.
Wordfast LLC:n pääkonttori sijaitsee New Yorkissa Yhdysvalloissa, mutta suurin osa ohjelmistojen kehityksestä tehdään Pariisissa. Lisäksi yhtiöllä on tukikeskus Tšekissä. Wordfast LLC työllistää noin 50 henkilöä.
Yritys

Yves Champollion perusti Wordfast LLC:n Pariisissa vuonna 1999. Yrityksen pääkonttori sijaitsee New Yorkissa, ja kaksi muuta toimipistettä sijaitsevat Pariisissa ja Ústí nad Labemissa, Tšekissä.
Käännösmuistiohjelmien kehittämisen ohella Wordfast LLC järjestää koulutuksia ja Wordfast-konferenssin vuosittain. Lisäksi yritys julkaisee uutiskirjeen kuukausittain.
Wordfastilla on yli 35 000 käyttäjää ympäri maailmaa.
Historia

Yves Champollion aloitti Wordfastin ensimmäisen version kehittämisen Pariisissa vuonna 1999. Ohjelmisto koostui makroista, jotka toimivat Microsoft Word 97:n tai Microsoft Wordin uudemman version sisällä. Tuolloin myös muut käännösmuistiohjelmat, kuten SDL Trados, toimivat Microsoft Wordissä.
Tämä Microsoft Word -pohjainen työkalu, jota nykyään kutsutaan Wordfast Classiciksi, oli ilmaisohjelma vuoden 2002 loppupuolelle asti.
Wordfast LLC -yhtiö perustettiin vuonna 2006. Siihen asti Yves Champollion oli kehittänyt Wordfastia yksityishenkilönä.
Tammikuussa 2009 Wordfast LLC julkaisi Wordfast Translation Studion, johon kuuluvat Wordfast Classic sekä itsenäinen, Java-pohjainen käännösmuistityökalu Wordfast Professional. Wordfast Classicin ja Wordfast Professionalin voi ostaa joko yhdessä tai erikseen.
Toukokuussa 2010 julkaistiin ilmainen verkkotyökalu Wordfast Anywhere. Wordfast Anywheren avulla kääntäjät voivat työskennellä projektien parissa käytännössä millä tahansa päätelaitteella, jossa on internet-yhteys, kuten älypuhelimella, kannettavalla tietokoneella tai tabletilla. Heinäkuussa 2010 Wordfast Anywherellä oli 5 000 rekisteröitynyttä käyttäjää, ja saman vuoden marraskuuhun mennessä rekisteröityneiden käyttäjien määrä oli kaksinkertaistunut.
Huhtikuussa 2016 Wordfast julkaisi Wordfast Pro 4:n, joka on laaja päivitys ohjelmiston aiempaan versioon. Tähän työkaluun kuuluu edistyneitä käännöksenhallintatoimintoja, kuten WYSIWYG-editori (What You See Is What You Get), tuki monikielisten käännöstiedostojen luomiselle, reaaliaikainen laadunvarmistus ja tehokas käännöksenmuokkaussuodatin.
Tuotteet > Wordfast Classic

Wordfast Classic on makroista koostuva ohjelmisto, joka toimii Microsoft Word 97:n tai uudemman version sisällä millä tahansa alustalla. Uudemmat tukiominaisuudet vaativat toimiakseen jonkin Microsoft Wordin uudemmista versioista, mutta suurin osa ominaisuuksista toimii edelleen Microsoft Word 97:ssä. Wordfast Classicissa käännetty dokumentti muunnetaan väliaikaisesti kaksikieliseksi dokumentiksi, joka sisältää segmentteihin jaetun lähdetekstin ja käännöksen. Tiedoston lopullisesta versiosta ohjelmisto poistaa lähdekieliset segmentit. Samanlainen toimintatapa on käytössä myös muissa käännösohjelmistoissa, kuten Trados 5:ssä, WordFisherissä ja Logoportissa.
Wordfast Classicin ensimmäinen versio oli nimeltään Wordfast version 1. Ensimmäisen version kehitti Yves Champollion ja se julkaistiin vuonna 1999.
Wordfast Classicin toinen versio oli käännöstoimisto Linguexin yksinomaisessa käytössä. Linguex hankki loppuvuodesta 1999 ohjelmiston käyttöoikeudet vakituisille sekä freelance-kääntäjilleen yksinoikeudella yhdeksäksi kuukaudeksi. Näiden yhdeksän kuukauden aikana Wordfastiin lisättiin uusia ominaisuuksia, kuten sääntöpohjainen ja sanastollinen laadunvalvonta sekä verkkotuki. Wordfastin kolmas versio julkaistiin Linguexin lopetettua toimintansa. Tämä versio oli ilmainen, ja se vaati käyttäjiltään rekisteröitymistä.
Vuoden 2001 puolivälissä Wordfastin kehittäjät solmivat käännöspalvelu Logosin kanssa yhteisyrityssopimuksen ohjelmiston jakelusta juuri Isossa-Britanniassa perustamansa Champollion Wordfast Ltd:n nimissä. Yhteisyritys kariutui elokuussa 2001.
Wordfast Classicin kolmas versio oli alun perin ilmaisohjelma, joka vaati rekisteröitymistä käyttäjän tietokoneen generoiman sarjanumeron avulla. Lokakuussa 2002 Wordfastista tuli kaupallinen tuote, johon vauraissa maissa asuvat käyttäjät saivat kolmen vuoden lisenssin 170 eurolla. Muissa maissa vastaava lisenssi maksoi aluksi 50 euroa, myöhemmin 85 euroa.
Tuotteet > Wordfast Anywhere

Wordfast Anywhere on Wordfastin ilmainen, selainpohjainen versio, jonka toimintatapa ja käyttöliittymä ovat samanlaiset kuin Wordfast Classicissa. Wordfast Anywhere julkaistiin virallisesti toukokuussa 2010, vaikkakin ohjelmiston kehitysversiot olivat julkisesti saatavilla jo toukokuussa 2009. Ennen ohjelmiston julkaisua ei vielä ollut varmaa, säilyisikö se ilmaisena julkaisun jälkeenkin.
Vaikka ohjelmiston käyttö on ilmaista, siinä on tiettyjä rajoituksia:
enintään 10 lähdetiedostoa kerrallaan
enintään miljoona käännösyksikköä käyttäjätiliä kohden
enintään 100 000 käännösyksikköä käännösmuistia kohden
enintään 100 000 sana-artikkelia käyttäjätiliä kohden
tiedoston enimmäiskoko 2 MB, tarvittaessa pakatussa muodossa.
Wordfast Anywhere -ohjelmiston yksityisyyskäytännön mukaisesti kaikki palvelimelle ladatut asiakirjat ovat salassa pidettäviä, eikä niitä jaeta kolmansille osapuolille. Ohjelmiston käyttäjät voivat halutessaan käyttää konekäännintä ja tarkastella laajaa, julkista, kirjoitussuojattua käännösmuistia.
Wordfast Anywhereä voi käyttää myös mobiililaitteilla, kuten älypuhelimilla ja tableteilla. Huhtikuusta 2011 lähtien Wordfast Anywhere -ohjelmistoon on sisältynyt PDF-tiedostojen optinen merkintunnistusjärjestelmä.
Seuraavat tiedostomuodot ovat yhteensopivia Wordfast Anywheren kanssa:
Microsoft Word (DOC/DOCX)
Microsoft Excel (XLS/XLSX)
Microsoft PowerPoint (PPT/PPTX)
Rich Text Format (RTF)
tekstitiedostot (TXT)
HTML
InDesign (INX)
FrameMaker (MIF)
TIFF (TIF/TIFF)
sellaiset PDF-asiakirjat, joita voidaan muokata tai joihin voidaan soveltaa tekstintunnistusta.
Wordfast Anywhere ei tue OpenDocument-asiakirjoja.
Tuotteet > Wordfast Pro

Wordfast Pro on itsenäinen, useilla alustoilla (Windows, Mac, Linux) toimiva käännösmuistityökalu, jonka avulla kääntäjät voivat työskennellä kaksikielisessä ympäristössä, hyödyntää aikaisemmin kääntämäänsä sisältöä ja käyttää termipankkeja. Niin projektipäälliköt kuin kääntäjätkin voivat käyttää Wordfast Pron edistyneitä prosessointitoimintoja, kuten esikääntämistä, eräkäsittelyä ja laadunvarmistusta.
Wordfast Pro 3:ssa on valmiina Project Manager -plugin, joka nopeuttaa projektipäälliköiden työtä. Myös Wordfast Pro 4:ssä on projektipäällikölle tarkoitettuja toimintoja, kuten Quick Tools, joita käytetään muun muassa tiedostojen käsittelyyn ennen varsinaisen kääntämisen aloittamista.
Wordfast Pro -käännösmuistityökalut tukevat kaikkia Microsoft Wordin tukemia kieliä. Reaaliaikainen transcheck-toiminto auttaa laadunvarmistuksessa tarkistamalla muun muassa oikeinkirjoituksen ja termistön yhtenäisyyden.
Ohjelmiston molemmissa versioissa käyttäjä voi luoda ja käyttää rajatonta määrää käännösmuisteja ja sanastoja. Yhteen käännösmuistiin voi tallentaa 1 000 000 käännösyksikköä ja yhteen sanastoon 250 000 hakusanaa. Käännösmuistin voi jakaa Wordfast Serverin kautta.
Wordfastin viimeisimmässä itsenäisessä käännösmuistityökalussa Wordfast Pro 4:ssä on Wordfast 3:n ominaisuuksien lisäksi muun muassa WYSIWYG-editori sekä mahdollisuus yhdistää tiedostoja toisiinsa. Wordfast Pro 3 toimii Windowsilla, Macilla ja Linuxilla ja Wordfast Pro 4 Windowsilla ja Macilla.
Seuraavat tiedostomuodot ovat yhteensopivia Wordfast Pron kanssa:
Microsoft Word (DOC/DOCX)
Microsoft Excel (XLS/XLSX)
Microsoft PowerPoint (PPT/PPTX)
Visio (VSD/VDX/VSDX)
Portable Object (PO)
Rich Text Format (RTF)
tekstitiedostot (TXT)
HTML (HTML/HTM)
XML
ASP
JSP
InDesign (INX/IDML)
InCopy (INC)
FrameMaker (MIF)
Quark (TAG)
Xliff (XLF/XLIFF)
SDL Trados (SDLXLIFF/TTX)
muokattavat PDF-tiedostot.
Wordfast Pro ei tue OpenDocument-tiedostoja.
Wordfast Pro 4:ää on kritisoitu ohjelman hitaudesta. Ohjelman käynnistyminen kestää kauemmin kuin edeltävien versioiden, ja segmentistä toiseen siirtyminen on hidasta.
Tuotteet > Plus tools

Plus tools on Wordfast Classicin käyttäjille suunniteltu työkalupaketti, johon kuuluu edistyneitä toimintoja, kuten tekstintunnistus ja kohdistaminen.
Tuotteet > VLTM Project (Very Large Translation Memory)

VLTM Project -työkalun avulla käyttäjät voivat hyödyntää sisältöä erittäin suuresta julkisesta käännösmuistista tai perustaa yksityisen työryhmän, jonka jäsenet voivat jakaa käännösmuisteja keskenään.
Tuotteet > Wordfast Server

Wordfast Server (WFS) on turvallinen käännösmuistipalvelin, joka on yhteensopiva Wordfast Classicin, Wordfast Pron ja Wordfast Anywheren kanssa. Palvelimella voi jakaa käännösmuisteja reaaliaikaisesti ympäri maailman.
WFS tukee TMX- ja Wordfast TM -muotoisia käännösmuisteja. Se voi palvella samanaikaisesti enintään 50 000 käyttäjää ja ylläpitää enintään tuhatta käännösmuistia, joista kukin voi sisältää miljardi käännösyksikköä.
Tuetut käännösmuisti- ja sanastoformaatit

Wordfastin käännösmuistit ja sanastot ovat yksinkertaisia sarkaineroteltuja tekstitiedostoja, jotka voi avata ja muokata tekstieditorissa. Wordfastin ohjelmilla voi myös tuoda ja viedä TMX-tiedostoja ja siten siirtää käännösmuisteja muiden tunnettujen CAT-työkalujen välillä. Wordfast Pro tukee TBX-tiedostoja, joten myös termistöjä voidaan siirtää sen ja muiden CAT-työkalujen välillä.
Wordfastin tuotteet tukevat useiden käännösmuistien ja sanastojen luomista. Wordfastin käännösmuisteihin mahtuu miljoona käännösyksikköä ja sanastoihin 250 000 sana-artikkelia kuhunkin.
Wordfastissa voi käyttää palvelinpohjaisia käännösmuisteja ja noutaa dataa konekäännösohjelmistoista, kuten Google Translatesta ja Microsoft Translatorista.
Dokumentaatio ja tuki

Ohjelmistojen käyttöoppaat voi ladata kokonaisuudessaan Wordfastin verkkosivuilta. Wordfast Prolle ja Wordfast Anywherelle on myös verkkotukisivut. Wordfast Wikistä käyttäjät saavat apua alkuun pääsemisessä, vinkkejä ohjelmistojen käytöstä, vastauksia usein kysyttyihin kysymyksiin ja yleistä tietoa ohjelmistoista. Opetusvideoita on saatavilla Wordfastin englanninkielisellä YouTube-kanavalla.
Wordfast tarjoaa lisenssin ostaneille käyttäjille ilmaista teknistä tukea. Käyttäjät voivat myös hyödyntää ilmaisia vertaistukifoorumeita, joita löytyy useilla eri kielillä.
Wordfastin käyttäjille on tarjolla myös 19 erikielistä sähköpostilistaa, jotka perustuvat Yahoo Groups! -keskustelualustapalveluun. Ne on tarkoitettu käyttäjien väliseen viestintään  ja ongelmista keskusteluun.
Hinnasto ja lisenssit

Wordfast Classicin ja Wordfast Pron voi ostaa erikseen, jolloin lisenssin hinta on 400 euroa per ohjelmisto, tai yhdessä, jolloin lisenssin hinta on 500 euroa. Joissain maissa on voimassa erikoistarjouksia. Tukkualennus pätee kolmen tai useamman lisenssin ostoissa. Kaikki Wordfast-lisenssit sisältävät ostopäivästä lähtien kolmeksi vuodeksi ilmaisen sähköpostituen, ilmaiset päivitykset ohjelmiston uusiin versioihin sekä oikeuden uudelleenlisensoida ohjelmisto sen toiminnan ylläpitämiseksi.
Kolmen vuoden lisenssiajan jälkeen käyttäjät voivat uusia lisenssin taas kolmeksi vuodeksi 50 prosentin alennuksella uusintahetken normaalista ohjevähittäishinnasta.
Virallisen Wordfast-koulutuksen suorittaneet käyttäjät saavat henkilökohtaisesta lisenssistä 25 % alennuksen.
Koulutus

Wordfastin verkkosivuilla on luettelo pätevistä Wordfast-kouluttajista maittain listattuina.
Suomessa Wordfast-koulutuksia järjestää esimerkiksi Suomen kääntäjien ja tulkkien liitto ry (SKTL). Koulutusten ajankohdista on tietoa SKTL:n verkkosivuilla. Koulutuksia järjestää myös Käännösalan asiantuntijat KAJ ry, jonka verkkosivuilla on niistä tarkempia tietoja.
Aiheesta muualla

Official Wordfast Site (High-bandwidth)
Official Wordfast Site (Low-bandwidth)
Wordfast Anywhere Site
Yves Champollion
Aiheesta muualla > Käyttäjille tarjotut keskusteluryhmät

Wordfast Classic Yahoogroup
Wordfast Pro Yahoogroup
Wordfast Anywhere Yahoogroup (Arkistoitu – Internet Archive)
Jungfrau

Jungfrau
Jungfrau nähtynä pohjoisesta.
| --- | --- |
Sijainti:  Bern ja Wallis, Sveitsi
Vuoristo:  Bernin Alpit
Korkeus merenpinnasta:  4 158 m
Prominenssi:  694  m 
Ensimmäinen nousu huipulle:  J. Meyer ja H. Meyer, 3. elokuuta 1811
Helpoin reitti:  lumi- ja jääkiipeily
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Jungfrau nähtynä Interlakenista.
Jungfrau on Bernin Alpeilla Sveitsissä sijaitsevan Jungfraun vuoristoalueen korkein vuorenhuippu, 4 158 metriä merenpinnan tasosta. Samaan vuoristoalueeseen kuuluvat myös huiput Mönch (4 107 m) ja Eiger (3 970 m).
Jungfrau on koko Bernin Alppien kolmanneksi korkein huippu. Korkein on Finsteraarhorn (4 274 m) ja toiseksi korkein Aletschhorn (4 192 m). Se kuuluu Jungfraun–Aletschin alppialueeseen, joka on Unescon maailmanperintökohde.
Ensimmäisinä Jungfraun huipulle kiipesivät Aarausta kotoisin olleet sveitsiläiset veljekset J. Meyer ja H. Meyer 3. elokuuta 1811.
Aiheesta muualla

Kuvia tai muita tiedostoja aiheesta Jungfrau Wikimedia Commonsissa
Kesän hellettä pakoon - jäätikön sisään, Kuva, 02.08.1939, nro 16, s. 24, Kansalliskirjaston digitaaliset aineistot
Yli 4000 -metriset Alppien vuoret
| --- | --- |
Massif des Écrins:  Barre des Écrins (4 102 m) · Dôme de Neige des Écrins (4 015 m)
Gran Paradison massiivi:  Gran Paradiso (4 061 m)
Mont Blancin massiivi:  Mont Blanc (4 811 m) · Mont Blanc de Courmayeur (4 748 m) · Picco Luigi Amedeo · Mont Maudit (4 465 m) · Dôme du Goûter (4 304 m) · Lenzspitze · Mont Blanc du Tacul (4 248 m) · Grand Pilier d’Angle · Punta Walker (Grandes Jorasses) (4 208 m) · Punta Whymper (Grandes Jorasses) (4 184 m) · Aiguille Verte (4 122 m) · Aiguille du Diable · Aiguille Blanche de Peuterey (4 112 m) · Punta Croz (Grandes Jorasses) (4 110 m) · Punta Carmen · Grande Rocheuse (4 102 m) · Punta Médiane · Punta Chaubert · Mont Brouillard · Aiguille de Bionnassay (4 066 m) · Punta Marguerite (Grandes Jorasses) (4 065 m) · Corne du Diable · Punta Hélène (Grandes Jorasses) (4 045 m) · Aiguille du Jardin (4 035 m) · Dôme de Rochefort (4 015 m) · Dent du Géant (4 013 m) · Punta Baretti (4 013 m) · Aiguille de Rochefort (4 001 m) · Les Droites (4 000 m)
Valais’n Alpit:  Dufourspitze (4 638 m) · Nordend (4 609 m) · Zumsteinspitze (4 563 m) · Signalkuppe (4 554 m) · Zinalrothorn · Dom (4 545 m) · Lyskamm Oriental (4 527 m) · Weisshorn (4 506 m) · Täschhorn (4 491 m) · Lyskamm Occidental (4 479 m) · Matterhorn (4 478 m) · Parrotspitze (4 432 m) · Dent Blanche (4 364 m) · Ludwigshöhe (4 341 m) · Nadelhorn (4 327 m) · Corno Nero (4 322 m) · Grand Combin de Grafeneire · Stecknadelhorn · Castor (4 230 m) · Piramide Vincent (4 215 m) · Hohberghorn · Alphubel (4 206 m) · Rimpfischhorn (4 199 m) · Strahlhorn · Grand Combin de Valsorey · Dent d’Hérens (4 171 m) · Breithorn Occidental (4 164 m) · Breithorn Central · Bishorn (4 153 m) · Grand Combin de la Tsessette (4 135 m) · Breithorn Oriental · Breithornzwillinge (4 106 m) · Pollux (4 092 m) · Roccia Nera (4 075 m) · Ober Gabelhorn (4 073 m) · Punta Giordani (4 046 m) · Dürrenhorn (4 035 m) · Weissmies (4 031 m) · Allalinhorn (4 027 m) · Lagginhorn (4 010 m)
Bernin Alpit:  Finsteraarhorn (4 274 m) · Aletschhorn (4 182 m) · Jungfrau (4 166 m) · Mönch (4 105 m) · Schreckhorn (4 080 m) · Gross Fiescherhorn (4 049 m) · Gross Grünhorn (4 043 m) · Lauteraarhorn (4 042 m) · Hinter Fiescherhorn (4 025 m)
Berninan Alpit:  Piz Bernina (4 049 m)
Jenin

| Jenin (جنين) |
| --- | --- |
 Näkymä Jeniniin
 Jenin
 Koordinaatit: 32°27′40″N, 35°18′00″E 
Valtio:  Palestiinalaishallinto
Kuvernoraatti:  Jeninin kuvernoraatti
Väkiluku (2016)  (Kaupunki Pakolaisleiri):  48 479 12 890
Infobox OKVirheellinen NIMI-arvo: 
Jenin on kaupunki Palestiinan Länsirannalla. Se on yksi Palestiinalaishallinnon hallitsemista kaupungeista. Israelin joukot vetäytyivät Jeninistä vuonna 1993. Sittemmin kaupungissa ja erityisesti sen viereisellä pakolaisleirillä on kuitenkin käyty yhteenottoja. Vuonna 2016 Jeninin kaupungin asukasluku oli 48 479 ja pakolaisleirin 12 890.
Historia

Jenin on rakennettu historiallisten kulkureittien, kuten Via Mariksen varrelle. Roomalaiset tunsivat paikan nimellä Ginaea ja paikallisen perimätiedon mukaan Jeesus kävi alueella useampaan otteeseen. 500-luvulla Jeniniin rakennettiin kirkko, jonka rauniot on sittemmin löydetty kaupungin suurmoskeijan lähistöltä. Ristiretkien aikaan pientä Jeninin kylää hallitsivat ristiretkeläiset, joilta kurdilainen sotapäällikkö Saladin valtasi sen vuonna 1187. Paikan merkitys kasvoi Egyptiä hallinneiden mamelukkien valtakaudella. Tuolloin monia rannikon linnoituksia purettiin ja sisämaahan rakennettiin uusia. Jeniniin rakennettiin linnoitusten ohella karavaaniseralji ja kylpylöitä. Osmanien valtakaudella Jeninistä tehtiin oman hallinnollisen piirinsä keskus. Paikalta vedettiin myös rautatie Nablukseen ja Baysaniin. Jenin oli hallinnollisen alueen keskus myös brittien hallitseman Palestiinan mandaattialueen aikoina.
Israelin itsenäisyyssodan aikana paikkaa puolustivat irakilaiset joukot. Juutalaisten Haganah-joukot onnistuivat valtaamaan kaupungin kesäkuussa 1948 ja pitivät sitä hallussaan jonkin aikaa, kunnes irakilaisten ja paikallisten palestiinalaisten joukkojen onnistui ajaa heidät ulos. Jenin jäi näin osaksi Jordanian hallitsemaa Länsirantaa. Sodan takia kaupunkiin saapui myös suuri määrä pakolaisia. Heitä varten perustettiin Jeninin pakolaisleiri. Alkuperäinen tuhoutui lumimyrskyssä ja nykyinen leiri on perustettu vuonna 1953. Israel miehitti Jeninin uudestaan Kuuden päivän sodan aikana vuonna 1967. Miehitystä kesti marraskuuhun 1995 saakka, jolloin kaupunki luovutettiin Palestiinalaishallinnolle Oslon sopimuksen mukaisesti.
Niin sanottu toinen intifada alkoi vuonna 2000 ja sen aikana Israelin puolustusvoimat iskivät Jeniniin useita kertoja. Huhtikuussa 2002 Israelin asevoimat hyökkäsi pakolaisleiriin, jolloin alkoivat 10 päivää kestäneet ankarat taistelut. 400 kotia tuhoutui tyystin ja sadat muut vaurioituivat. Turvallisuustilanne on jatkunut huonona vuoden 2002 jälkeenkin. Sekä Israelin että Palestiinalaishallinnon turvallisuusjoukot ovat tehneet leiriin ajoittain iskuja.
Väestö

Palestiinan tilastokeskuksen mukaan Jeninin asukasluku oli vuonna 2016 yhteensä 48 479. Vuonna 2007 asukasluku oli 38 539. Jeninin pakolaisleirin asukasluku oli vuonna 2016 12 890 ja vuonna 2007 10 247.
Aiheesta muualla

Kuvia tai muita tiedostoja aiheesta Jenin Wikimedia Commonsissa
Jeninin basaaria vuonna 1917.
Juri Lytvyn

| Juri Lytvyn> Юрій Литвин.Henkilötiedot |
| --- | --- |
Syntynyt: 1934 Barahty, Vasylkivin piiri, Kiovan alue, Neuvostoliitto
Kuollut: 5. syyskuuta 1984 (49–50 vuotta) Kutšino, Permin alue, Venäjän SFNT, Neuvostoliitto
Ammatti:  runoilija, toimittaja
Kirjailija
Tuotannon kieli: ukraina
Aiheesta muualla
Löydä lisää kirjailijoitaKirjallisuuden teemasivulta
Juri Lytvyn, ukr. Юрій Литвин, (1934 Barahty, Vasylkivin piiri, Kiovan alue – 5. syyskuuta 1984 Kutšino, Permin alue) oli ukrainalainen toimittaja, runoilija, toisinajattelija ja poliittinen vanki.
Lytvyn tuomittiin tekaistuin syyttein viisi kertaa, ja hän vietti työleireillä kaikkiaan 20 vuotta. Kun hän oli vuonna 1955 kärsinyt tuomiostaan kaksi vuotta, tuomio kumottiin, mutta hänet vangittiin samana vuonna uudestaan sillä perusteella, että hän olisi perustanut työleirillä neuvostovastaisen ryhmän. Vapauduttuaan 1965 hän palasi Ukrainaan ja toimi ihmisoikeusliikkeessä. Hän sai 1974 kolmen vuoden tuomion ”valtion herjaamisesta”. Hän liittyi 1978 Ukrainan Helsinki-ryhmään, ja hän kirjoitti artikkeleita sen maanalaiseen julkaisuun. Sairaudestaan huolimatta hän sai joulukuussa 1979 kolmen vuoden tuomion ”viranomaisten vastustamisesta” ja 1982 kymmenen vuoden vankeustuomion ja viiden vuoden karkotustuomion neuvostovastaisesta agitoinnista ja propagoinnista. Hän kuoli mahdollisesti sairauteen Permin leirillä 36–1. Hänen vankilarunojaan Trahitšna halereja (suom. Traaginen galleria) ei ole julkaistu. Hänen jäännöksensä siirrettiin yhtä aikaa Vasyl Stusin ja Oleksa Tyhyin jäännösten kanssa Ukrainaan ja haudattiin Kiovaan 19. marraskuuta 1989.
Aiheesta muualla

Kuvia tai muita tiedostoja aiheesta Juri Lytvyn Wikimedia Commonsissa